Un puternic incediu a izbucnit, vineri seară, pe strada Cantonului din municipiul Cluj-Napoca, la mai multe barăci improvizate ale unor romi, zece familii cu mai mult de treizeci de persoane fiind evacuate. Pompierii intervin pentru lichidarea incendiului care a fost localizat.

Potrivit reprezentanţilor Inspectoratului pentru Situaţii de Urgenţă (ISU) Cluj, un puternic incendiu a izbucnit, vineri seară, pe strada Cantonului, la barăci improvizate.

Flăcările s-au extins pe o suprafaţă de aproximativ cinci sute de metri pătraţi, dar nu au fost persoane rănite.

Zece familii, cu mai mult de treizeci de persoane, au fost evacuate, iar pompierii intervin cu mai multe autospeciale pentru lichidarea focului care a fost localizat.

Deocamdată, nu se cunosc cauzele producerii incendiului.

Potrivit presei locale, zona este locuită de romii care caută în deşeurile de la rampele de gunoi din apropiere.





Articolul de mai sus este destinat exclusiv informării dumneavoastră personale. Dacă reprezentaţi o instituţie media sau o companie şi doriţi un acord pentru republicarea articolelor noastre, va rugăm să ne trimiteţi un mail pe adresa abonamente@news.ro.